130 



er en Overgangsdannelse, udelukker ikke, at det er en Om- 

 dannelse at Løvbladet; den Slutning ligger tværtimod nær, 

 at det er en Omdannelse at det nærmest forudgaaende. 



Jeg skal endnu kun anføre ét Exempel paa, i hvor høj 

 Grad Dr. Fr. mangler Dømmekraft. I min Bog skriver jeg 

 S. 3 , at der fra Island nu kjendes 964 sikre Plantearter, 

 hvis, hvad jeg dog tvivler om, alle de paa Lindsays Liste 

 opførte Alger og Svampe virkelig ere fundne paa Island. S. 

 154 anfører jeg, et der i min Bog findes opført 878 Arter. 

 Da jeg S. 152 har meddelt, at jeg kun optæller de af mig 

 selv fundne Alger og Svampe, er der selvfølgelig ikke op- 

 ført saa mange , som hvis jeg medtog dem , der findes paa 

 Lindsays's Liste. Dette forklarede jeg meget omstændelig 

 Hr. Fr. paa Mødet d. Ilte November, men han har dog ikka 

 forstaaet det og finder det S. 76 »> mærkeligt« , at jeg har 

 anført de to forskjellige Tal. 



Hermed vil jeg afslutte min Gjendrivelse af Hr. F.s 

 Kritik. Jeg vil imidlertid nødig tro for ondt om mine 

 Medmennesker, og derfor vil jeg gjerne antage, at Hr. Fr. 

 oprindelig har haft en god Hensigt, nemlig at forsvare 

 sin Landsmand Hj. Dette har ikke været ham muligt uden 

 at angribe mig, og hans Mangel paa Dømmekraft har da, 

 jeg vil helst antage imod hans eget Vidende, ført ham til 

 at fremkomme med den Kjæde af Urigtigheder og Misfor- 

 staaelser, som gaar gjennem hele hans Artikel. 



Skulde der da slet intet godt findes i denne? Jo! den 

 viser to gode Sider. For det første har Forf. med Flid søgt 

 at sætte sig ind i Literaturen, men denne Fortjeneste for- 

 mindskes rigtig nok i en meget høj Grad derved, at han 

 slet ikke har forstaaet at bedømme, hvad han har læst. 

 For det andet har han selv i Forening med andre yngre 

 Islændere begyndt at slaa ind paa den rette Vej , nemlig at 

 søge Oplysning om Islands Flora i Naturen i Stedet for i 

 Literaturen. At jeg intet Nag bærer til min Angriber, vil 

 jeg vise ved at give ham et godt Raad. Jeg vil raade ham 

 til, naar han engang vender tilbage lil Island, da at vække 



